آمریکادان اس-400 موشک ساوونما سیستمی‌ آچیقلاماسی
آمریکا خاریجی ایشلر ناظیرلیگی سؤزچوسو هیتر نوئرت، تورکیه و روسیا آراسین‌داکی اس-400 موشک ساوونما ائتمه سیستمی آلیشی دانیشیق‌لارینا دایر، "ناتو عضوو اؤلکه‌لرین ناتو سیستملریله اویغون نیظامی وسایل ایستیفاده ائتمه‌لری اهمیت‌لی." دئدی.
سؤزچو نوئرت، گونده‌لیک مطبوعات کونفرانسیندا بیر سوال اوزرینه تورکیه ایله روسیا آراسین‌داکی اس-400 ساوونما سیستمی دانیشیق‌لاری حاقیندا قیمتلندیرمه‌لر ائتدی.
نوئرت، "ناتو عضوو اؤلکه‌لرین ناتو سیستملریله اویغون نیظامی وسایل ایستیفاده ائتمه‌لری اهمیت‌لی. روسیا سیستمی، اگر تورکیه بحث ائدیلدیگی کیمی اس-400-دن آلسا بو ایستاندارد‌لارا اویغون دئییل و بو بیزیم اوچون قایغی وئریجی بیر وضعیت." دئیه دانیشدی.
روسیا دولت باشقانی ولادیمیر پوتین‌ین نیظامی-تکنیکی ایش بیرلیگین‌دن مسئول دانیشمانی ولادیمیر کوژی، تاس خبر آژانسینا وئردیگی موصاحیبه‌ده، روسیا ایله تورکیه آراسیندا اس-400 موشک سیستم‌لری‌نین نقلیاتینا ایستیقامت‌لی موقاویله‌نین ایمضالاندیغینی و تطبیق اولونماغا حاضیرلاندیغینی بیلدیرمیشدی.
